सुन्दरवन
सुन्दरवन (बांग्ला उच्चारण : सुंदरबोन) भारत तथा बांग्लादेश में स्थित विश्व का सबसे बड़ा नदी डेल्टा है। भारत और बांग्लादेश में फैले बंगाल की खाड़ी के मुहाने पर स्थित कई द्वीपों के समूह से सुंदरवन बनता है। यह गंगा, ब्रह्मपुत्र और मेघना नदियों के डेल्टा पर स्थित है। यह दुनिया के सबसे बड़े सक्रिय डेल्टा क्षेत्रों में से एक है। ये डेल्टा सदाबहार वनों और विशाल खारे दलदल से भरे हैं। इस दलदली जंगल में ऊंची-नीची संकरी खाड़ी हैं। यहां के नरभक्षी बाघ 'बंगाल टाइगर' के नाम से विश्व भर में प्रसिद्ध हैं।
ओकावंगो नदी
यह नदी अंगोला के उच्च पठारों से निकलती है। जब जनवरी-फरवरी के गर्मी के महीने में भीषण बारिश होती है तो यह नदी इन पठारों से निकल कर दक्षिण दिशा की ओर बहती है। अंगोला में यह "कुबांगो नदी" कहलाती है। यह नदी अंगोला से निकलकर नामीबिया में प्रवेश करती है तब ये दक्षिण पूर्व दिशा की ओर मुड़ जाती है। इस दौरान क्विटो नदी इसमें मिल जाती है। इसके बाद ये बोत्सवाना में प्रवेश करती है जो कालाहारी मरुस्थल में समाप्त होकर ओकावंगो डेल्टा बनाती है जो लगभग 15000 वर्ग किमी में फैला हुआ है।